pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้บริหาร สธ. ตรวจเยี่ยมความพร้อมโรงพยาบาลในเส้นทางหลักช่วงเทศกาลปีใหม่
วันอังคารที่ 24 ธันวาคม 2562
ผู้บริหาร สธ. ตรวจเยี่ยมความพร้อมโรงพยาบาลในเส้นทางหลักช่วงเทศกาลปีใหม่
ปลัดกระทรวงสาธารณสุข นําทีมผู้บริหารลงพื้นที่ให้กําลังใจเจ้าหน้าที่ ตรวจเยี่ยมความพร้อมของโรงพยาบาลในเส้นทางหลัก ดูแลประชาชนช่วงเทศกาลส่งท้ายปีเก่าต้อนรับปีใหม่  ห้องฉุกเฉินคุณภาพ ศูนย์รับแจ้งเหตุและสั่งการ 1669 ตลอด 24 ชั่วโมง
วันนี้ (24 ธันวาคม 2562) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข เป็นประธานปล่อยขบวนรองปลัดกระทรวงสาธารณสุข และผู้บริหารลงพื้นที่ตรวจเยี่ยมความพร้อมของโรงพยาบาล และให้กําลังใจเจ้าหน้าที่ผู้ปฏิบัติงาน ดูแลประชาชนช่วงเทศกาลปีใหม่ 2563 ตามเส้นทางถนนสายหลักและสถานที่ท่องเที่ยว อาทิ สระบุรี ลพบุรี เชียงใหม่ เชียงราย ระยอง ชลบุรี สงขลา สุราษฏร์ธานี และนครศรีธรรมราช
นายแพทย์สุขุมกล่าวว่า ในช่วง 7 วันเทศกาลปีใหม่ ได้ให้นายแพทย์สาธารณสุขจังหวัดและโรงพยาบาลทั่วประเทศ โดยเฉพาะที่อยู่บนถนนสายหลัก และสถานที่ท่องเที่ยว จัดเวร เพิ่มกําลังแพทย์ พยาบาล บุคลากรสาธารณสุข ดูแลประชาชนที่เดินทางกลับภูมิลําเนาและท่องเที่ยวตลอด 24 ชั่วโมง โดยเปิดศูนย์ปฏิบัติการฉุกเฉิน บูรณาการการทํางานกับศูนย์ความปลอดภัยทางถนนจังหวัด ร่วมให้บริการที่จุดบริการประชาชนกับหน่วยงานที่
สําหรับโรงพยาบาลได้จัดระบบห้องฉุกเฉินคุณภาพ ศูนย์รับแจ้งเหตุและสั่งการหมายเลข 1669 รับเร็ว ส่งต่อถึงมือแพทย์อย่างรวดเร็ว รถพยาบาลต้องได้มาตรฐาน เตรียมทีมแพทย์ พยาบาล เจ้าหน้าที่เวชกิจฉุกเฉิน ห้องผ่าตัด ไอซียู สํารองเตียง เลือด ออกซิเจน อุปกรณ์การแพทย์ ศูนย์ส่งต่อ พร้อมให้บริการผู้ป่วยตลอด 24 ชั่วโมง มีจํานวนพนักงานขับรถยนต์ที่ผ่านการอบรมตามจํานวนระยะที่กําหนด และตรวจวัดแอลกอฮอล์ก่อนปฏิบัติหน้าที่ส่งต่อผู้ป่วยกรณีผู้ขับขี่ได้รับบาดเจ็บให้ดําเนินการตรวจวัดระดับแอลกอฮอล์ในเลือดทุกราย
นอกจากนี้ ยังต้องเพิ่มมาตรการป้องกันเหตุความรุนแรงในสถานพยาบาล โดยให้ทุกจังหวัดประสานตํารวจท้องที่ออกตรวจตรา และให้รีบแจ้งเหตุกรณีมีผู้เข้ารับการรักษาจากเหตุทะเลาะวิวาท ส่งเจ้าหน้าที่และกําลังพลให้เพียงพอต่อการระงับเหตุ เพื่อความปลอดภัยของเจ้าหน้าที่ ผู้ป่วยและญาติที่มารับบริการที่ห้องฉุกเฉิน โดยจะดําเนินคดีผู้ก่อเหตุขั้นเด็ดขาดเพื่อเป็นตัวอย่างแก่สังคม
นายแพทย์สุขุมกล่าวต่อว่า การมาเยี่ยมโรงพยาบาลสระบุรีและลพบุรี ซึ่งอยู่ในเส้นทางหลักสู่ภาคอีสาน โดยโรงพยาบาลสระบุรีได้เตรียมความพร้อมดูแลผู้บาดเจ็บ เพิ่มจํานวนบุคลากร แพทย์ แพทย์เวชศาสตร์ฉุกเฉิน พยาบาล เจ้าหน้าที่อย่างเพียงพอ สํารองเลือด ยาและเวชภัณฑ์ เตียงผู้ป่วยเพิ่ม เตรียมห้องฉุกเฉิน ห้องผ่าตัด รวมทั้งมีระบบเครือข่ายส่งต่อผู้ป่วยอุบัติเหตุระหว่างโรงพยาบาลสระบุรี และโรงพยาบาลใกล้เคียง อาทิ โรงพยาบาลพระพุทธบาท โรงพยาบาลพระนารายณ์มหาราช โรงพยาบาลนครนายก
********************************************* 24 ธันวาคม 2562
รัฐบาลไทย-ข่าวทำเนียบรัฐบาล-ก.อุตฯ ร่วมคณะนายกรัฐมนตรีลงพื้นที่จังหวัดระนอง
วันจันทร์ที่ 20 สิงหาคม 2561
ก.อุตฯ ร่วมคณะนายกรัฐมนตรีลงพื้นที่จังหวัดระนอง
นายอุตตม สาวนายน รัฐมนตรีว่าการกระทรวงอุตสาหกรรม และคณะ เพื่อมอบสมุดประจําตัวผู้ได้รับเลือกให้ทํากินในชุมชนตามนโยบายรัฐบาลในลักษณะแปลงรวม ณ หอประชุมพระยาดํารงสุจริตมหิศรภักดี (คอซู้เจียง) ศูนย์ราชการจังหวัดระนอง ตําบลบางริ้น อําเภอเมือง จังหวัดระนอง
วันนี้ (20 สิงหาคม 2561) เวลา 08.45 น. นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วย นายพสุ โลหารชุน ปลัดกระทรวงอุตสาหกรรม นายสุรพล ชามาตลย์ หัวหน้าผู้ตรวจราชการกระทรวงอุตสาหกรรม ร่วมคณะนายกรัฐมนตรี พลเอกประยุทธ์ จันทร์โอชา พบปะประชาชน ณ หอประชุมพระยาดํารงสุจริตมหิศรภักดี (คอซู้เจียง) ศูนย์ราชการจังหวัดระนอง ตําบลบางริ้น อําเภอเมือง จังหวัดระนอง เพื่อมอบสมุดประจําตัวผู้ได้รับเลือกให้ทํากินในชุมชนตามนโยบายรัฐบาลในลักษณะแปลงรวม
เวลา 10.20 น. คณะนายกรัฐมนตรี ได้ลงพื้นที่เยี่ยมชมบ่อน้ําพุร้อนรักษะวาริน ตําบลเขานิเวศน์ อําเภอเมือง จังหวัดระนอง ซึ่งบ่พน้ําร้อนเกิดขึ้นเองตามธรรมชาติมีอยู่ 3 บ่อ คือ บ่อพ่อ บ่อแม่ และบ่อลูกสาว ทั้ง 3 บ่อมีอุณหภูมิสูงประมาณ 65 องศาเซลเซียส โดยน้ําพุร้อนแห่งนี้มีแร่ธาตุที่สําคัญและเป็นแหล่งเดียวในประเทศไทยที่ไม่มีสารกํามะถันเจือปนอยู่ สามารถดื่มได้จากแหล่งกําเนิด ซึ่งมีประโยชน์ต่อร่างกายในแง่การบําบัดรักษาสุขภาพ โดยกระทรวงอุตสาหกรรม ได้ให้การสนันสนุนส่งเสริมยกระดับการพัฒนาผู้ประกอบการ กลุ่มวิสาหกิจชุมชน ให้ได้รับมาตรฐานผลิตภัณฑ์ชุมชน การออกแบบบรรจุภัณฑ์ การพัฒนาองค์ความรู้ในการพัฒนาผลิตภัณฑ์ และสร้างเครือข่ายในการต่อยอดผลิตภัณฑ์
หลังจากนั้น เวลา 11.10 น. ได้ลงพื้นที่เยี่ยมชมการดําเนินงานของศูนย์ฟื้นฟูสภาพด้านการแพทย์ทางเลือก โรงพยาบาลระนอง ตําบลเขานิเวศน์ อําเภอเมือง จังหวัดระนอง เพื่อรับฟังบรรยายสรุปการดําเนินงานของศูนย์ฟื้นฟูสภาพด้านการแพทย์ทางเลือก และเยี่ยมชมศูนย์ธาราบําบัดและคลินิกแพทย์แผนไทยและฝั่งเข็ม
โดยศูนย์ฟื้นฟูฯ จัดตั้งขึ้นเพื่อเพิ่มศักยภาพการรักษาฟื้นฟูสภาพด้วยแพทย์ทางเลือกและเพิ่มศักยภาพการท่องเที่ยวเชิงสุขภาพ พร้อมสร้างเสริมสุขภาพด้วยน้ําแร่แบบแพทย์แผนไทยและศูนย์ฟิตเนสควบคู่ เป็นศูนย์บริการฟื้นฟูสมรรถภาพระดับประเทศ โดยใช้ประโยชน์จากน้ําแร่ธรรมชาติในพื้นที่ สามารถให้บริการประชาชน 200 คนต่อวัน ทั้งผู้ป่วยนอกและผู้ป่วยใน โดยกระทรวงอุตสาหกรรม ได้ให้การสนับสนุนยกระดับการพัฒนาผลิตภัณฑ์แปรรูปด้านสมุนไพร เช่น ลูกประคบสมุนไพร เครื่องดื่มสมุนไพร อาหารสมุนไพร ให้มีมาตรฐานรองรับ เพื่อสร้างความเชื่อมั่นให้กับผู้ใช้บริการ
รัฐบาลไทย-ข่าวทำเนียบรัฐบาล-นายกรัฐมนตรีและคณะรัฐมนตรีจะลงพื้นที่และประชุมคณะรัฐมนตรีอย่างเป็นทางการนอกสถานที่ระหว่างวันที่ 27 – 28 พ.ย. 2560  ณ จ.ปัตตานี และ จ.สงขลา
วันอังคารที่ 7 พฤศจิกายน 2560
นายกรัฐมนตรีและคณะรัฐมนตรีจะลงพื้นที่และประชุมคณะรัฐมนตรีอย่างเป็นทางการนอกสถานที่ระหว่างวันที่ 27 – 28 พ.ย. 2560  ณ จ.ปัตตานี และ จ.สงขลา
โฆษกประจําสํานักนายกรัฐมนตรีเผยนายกรัฐมนตรีและคณะรัฐมนตรีจะลงพื้นที่ตรวจราชการและประชุมคณะรัฐมนตรีอย่างเป็นทางการนอกสถานที่ระหว่างวันที่ 27 – 28 พ.ย. 2560  ณ จ.ปัตตานี และ จ.สงขลา
วันนี้ (7พ.ย. 60 ) เวลา 14.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้เปิดเผยว่า ในระหว่างวันที่ 27 – 28 พฤศจิกายน 2560 จะมีการจัดการประชุมคณะรัฐมนตรีอย่างเป็นทางการนอกสถานที่ (ครั้งที่ 3/2560) และตรวจราชการในพื้นที่ภาคใต้และภาคใต้ชายแดน ณ จังหวัดปัตตานี และจังหวัดสงขลา โดยวันจันทร์ที่ 27 พฤศจิกายน 2560 นายกรัฐมนตรีพร้อมด้วยคณะรัฐมนตรี และเจ้าหน้าที่ที่เกี่ยวข้องจะลงพื้นที่จังหวัดปัตตานีและจังหวัดสงขลา เพื่อประชุมติดตามงานด้านความมั่นและการพัฒนาในภาคใต้ชายแดน รวมทั้งพบปะผู้นําท้องถิ่นของจังหวัดภาคใต้ชายแดน และพบปะประชาชนและตรวจเยี่ยมความก้าวหน้าของโครงการ “สามเหลี่ยม มั่นคง มั่งคั่ง ยั่งยืน” ณ จังหวัดปัตตานี และวันอังคารที่ 28 พฤศจิกายน 2560 นายกรัฐมนตรี เป็นประธานการประชุมคณะรัฐมนตรีนอกสถานที่อย่างเป็นทางการ พร้อมพบประชาชนในพื้นที่ ณ จังหวัดสงขลา
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงแรงงาน กระจายเจ้าหน้าที่เร่งติดตามนายจ้างทั่วประเทศ รับรองการหยุดงานของลูกจ้าง [กระทรวงแรงงาน]
วันอังคารที่ 5 พฤษภาคม 2563
กระทรวงแรงงาน กระจายเจ้าหน้าที่เร่งติดตามนายจ้างทั่วประเทศ รับรองการหยุดงานของลูกจ้าง [กระทรวงแรงงาน]
กระทรวงแรงงาน กระจายเจ้าหน้าที่เร่งติดตามนายจ้างทั่วประเทศ รับรองการหยุดงานของลูกจ้าง
รัฐบาลไทย-ข่าวทำเนียบรัฐบาล-“บิ๊กอู๋” ปรับศูนย์ OSS เร่งมือตีทะเบียนต่างด้าวโค้งสุดท้าย ทัน 31 มีนาฯ
วันพฤหัสบดีที่ 15 มีนาคม 2561
“บิ๊กอู๋” ปรับศูนย์ OSS เร่งมือตีทะเบียนต่างด้าวโค้งสุดท้าย ทัน 31 มีนาฯ
“รัฐมนตรีแรงงาน” นัดหารือ ก.แรงงาน ในฐานะหน่วยเจ้าภาพ พร้อม มหาดไทย สาธารณสุข กทม. ตรวจคนเข้าเมือง ได้ข้อสรุปแนวทางปรับศูนย์ OSS แบ่งต่างด้าว 2 กลุ่ม
“รัฐมนตรีแรงงาน” นัดหารือ ก.แรงงาน ในฐานะหน่วยเจ้าภาพ พร้อม มหาดไทย สาธารณสุข กทม. ตรวจคนเข้าเมือง ได้ข้อสรุปแนวทางปรับศูนย์ OSS แบ่งต่างด้าว 2 กลุ่ม กลุ่มพิสูจน์สัญชาติแล้วให้มารายงานตัว ลงตราวีซ่าอยู่ในราชอาณาจักรได้ถึง 31 มีนา 63 ออกใบรับอนุญาตทํางานชั่วคราวถึง 30 มิ.ย. 61 และให้ไปตรวจสุขภาพ ทําทะเบียนประวัติทํางานได้ถึง 31 มี.ค.63 ส่วนกลุ่มยังไม่พิสูจน์สัญชาติให้มาดําเนินการที่ศูนย์ OSS ทุกขั้นตอนภายใน 31 มี.ค.61 เพื่อให้อยู่ในราชอาณาจักรและทํางานได้ถึง 31 มี.ค.63 ต่อไป
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานการประชุมปรับปรุงการดําเนินการจดทะเบียนแรงงานต่างด้าว ณ ศูนย์บริการเบ็ดเสร็จ (One Stop Service : OSS) ณ ห้องประชุม ศ.นิคม จันทรวิทุร ชั้น ๕ อาคารกระทรวงแรงงาน โดยมี นายจรินทร์ จักกะพาก ปลัดกระทรวงแรงงานนายอนุรักษ์ ทศรัตน์ อธิบดีกรมการจัดหางาน พร้อมด้วยผู้บริหารระดับสูงกระทรวงแรงงงาน และหน่วยงานที่เกี่ยวข้อง อาทิ กระทรวงแรงงาน กระทรวงมหาดไทย กระทรวงสาธารณสุข สํานักงานตรวจคนเข้าเมือง และกรุงเทพมหานคร เข้าร่วมหารือในครั้งนี้ด้วย
สําหรับแนวทางการปรับปรุงการจดทะเบียนแรงงานต่างด้าว ณ ศูนย์บริการเบ็ดเสร็จ (OSS) โดยที่ประชุมเห็นชอบให้แรงงานต่างด้าวกลุ่มที่ผ่านการพิสูจน์สัญชาติแล้ว จะต้องมารายงานตัวที่ศูนย์ OSS เพื่อลงตราวีซ่าให้อยู่ในราชอาณาจักรได้ถึง 31 มีนาคม 2563 และจะได้ใบอนุญาตทํางานชั่วคราวถึง 30 มิถุนายน 2561 ซึ่งเมื่อแรงงานต่างด้าวไปตรวจสุขภาพและทําทะเบียนประวัติแล้วเสร็จ จะได้ใบอนุญาตทํางานถึง 31 มีนาคม 2563 ส่วนแรงงานต่างด้าวกลุ่มที่ยังไม่ผ่านการพิสูจน์สัญชาติจะต้องมาดําเนินการที่ศูนย์ OSS ในทุกขั้นตอนภายใน 31 มีนาคม 2561 และจะต้องเข้ารับการพิสูจน์สัญชาติให้แล้วเสร็จภายใน 30 มิถุนายน 2561 เพื่อให้สามารถอยู่ในราชอาณาจักรและทํางานได้จนถึง 31 มีนาคม 2563 ต่อไป
ทั้งนี้ ปัจจุบันมีแรงงานต่างด้าว 3 สัญชาติที่จะต้องดําเนินการที่ศูนย์ OSS จํานวน 1,687,473 คน ดําเนินการแล้ว 489,910 คน คงเหลือที่ต้องดําเนินการ 1,197,563 คน โดยแบ่งเป็นแรงงานต่างด้าวที่ผ่านการพิสูจน์สัญชาติแล้ว 988,798 คน มาดําเนินการที่ศูนย์ OSS จํานวน 437,108 คน คงเหลือ 551,690 คน และแรงงานต่างด้าวที่ยังไม่ได้ดําเนินการพิสูจน์สัญชาติจํานวน 698,675 คน โดยได้ดําเนินการที่ศูนย์ OSS แล้วจํานวน 52,802 คน คงเหลือ 645,873 คน
-----------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
15 มีนาคม 2561
รัฐบาลไทย-ข่าวทำเนียบรัฐบาล-“เราจะสืบสาน รักษา และต่อยอด และครองแผ่นดินโดยธรรม เพื่อประโยชน์สุขแห่งอาณาราษฎรตลอดไป”
วันศุกร์ที่ 21 สิงหาคม 2563
“เราจะสืบสาน รักษา และต่อยอด และครองแผ่นดินโดยธรรม เพื่อประโยชน์สุขแห่งอาณาราษฎรตลอดไป”
พระปฐมบรมราชโองการของพระบาทสมเด็จพระเจ้าอยู่หัว
ในพระราชพิธีบรมราชาภิเษก เมื่อวันที่ ๔ พฤษภาคม พุทธศักราช ๒๕๖๒
พระราชปณิธานอันแน่วแน่ในการทรงงานเพื่อจะสืบสาน รักษา และต่อยอด โครงการอันเนื่องมาจากพระราชดําริ และแนวพระราชดําริต่างๆ ด้วยน้ําพระราชหฤทัยอันเปี่ยมล้นด้วยพระเมตตาต่อประชาชนทุกหมู่เหล่า
โครงการอันเนื่องมาจากพระราชดําริที่แล้วเสร็จ และอยู่ระหว่างดําเนินการ
ล้วนได้รับการสืบสาน รักษา และต่อยอด อย่างต่อเนื่องในปัจจุบัน
รัฐบาลไทย-ข่าวทำเนียบรัฐบาล-ทส. ร่วมประชุมคณะรัฐมนตรีอย่างเป็นทางการนอกสถานที่ ครั้งที่ 1/2563 จังหวัดนราธิวาส
วันอังคารที่ 21 มกราคม 2563
ทส. ร่วมประชุมคณะรัฐมนตรีอย่างเป็นทางการนอกสถานที่ ครั้งที่ 1/2563 จังหวัดนราธิวาส
ทส. ร่วมประชุมคณะรัฐมนตรีอย่างเป็นทางการนอกสถานที่ ครั้งที่ 1/2563 จังหวัดนราธิวาส
ทส. ร่วมประชุมคณะรัฐมนตรีอย่างเป็นทางการนอกสถานที่ ครั้งที่ 1/2563 จังหวัดนราธิวาส
วันนี้ (21 มกราคม 2563) เวลา 08.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่ร่วมการประชุมการพัฒนาเศรษฐกิจและสังคม กลุ่มจังหวัดภาคใต้ชายแดน (นราธิวาส ปัตตานี และยะลา) และการประชุมคณะรัฐมนตรีอย่างเป็นทางการนอกสถานที่ ครั้งที่ 1/2563 โดยมี พลเอก ประยุทธ์ จันทร์โอชา นายกรัฐมนตรี เป็นประธานการประชุมฯ ณ ห้องประชุมเฉลิมพระเกียรติ ชั้น 1 มหาวิทยาลัยนราธิวาสราชนครินทร์ ต.โคกเคียน อ.เมืองนราธิวาส จ.นราธิวาส
การประชุมในครั้งนี้ ที่ประชุมได้มีการติดตามโครงการสําคัญ โดยในเรื่องการแก้ปัญหาที่ทํากินของชาวบ้านใน ต.สุไหงปาดี ซึ่งทับซ้อนกับที่ดินป่าไม้ ขณะนี้รัฐบาลได้เร่งดําเนินการแก้ไขปัญหา แต่ต้องใช้เวลาเนื่องจากเกี่ยวข้องกับกฎหมายหลายกระทรวง ส่วนการพัฒนาด้านอื่น ๆ รัฐบาลกําลังเร่งดําเนินการในหลายโครงการ เพื่อให้เกิดความเชื่อมโยงการพัฒนาอย่างเป็นระบบ โดยพื้นที่ 3 จังหวัดชายแดนใต้ กับ พื้นที่ 4 อําเภอในจังหวัดสงขลา จะเป็นพื้นที่พัฒนาพิเศษในการแก้ไขปัญหา การพัฒนา สามารถดําเนินการได้เร็วกว่าพื้นที่อื่น ดังนั้น ขอให้ประชาชนทุกคนช่วยกันพัฒนาพื้นที่เพื่อแก้ไขปัญหาความไม่สงบร่วมกันกับรัฐบาล ทั้งนี้ เพื่อให้ประชาชนในพื้นที่แห่งนี้มีความเป็นอยู่ที่ดีขึ้นได้ในอนาคต
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมติดตามสถานการณ์พายุโซนร้อน "ปาบึก" อย่างใกล้ชิด พร้อมตรวจเยี่ยมและให้กำลังใจกับเจ้าหน้าที่กรมอุตุนิยมวิทยา
วันศุกร์ที่ 4 มกราคม 2562
รมว.กระทรวงดิจิทัลฯ ร่วมติดตามสถานการณ์พายุโซนร้อน "ปาบึก" อย่างใกล้ชิด พร้อมตรวจเยี่ยมและให้กําลังใจกับเจ้าหน้าที่กรมอุตุนิยมวิทยา
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม ร่วมติดตามสถานการณ์พายุโซนร้อน "ปาบึก" (PABUK) อย่างใกล้ชิด พร้อมตรวจเยี่ยมและให้กําลังใจกับเจ้าหน้าที่กรมอุตุนิยมวิทยา ที่ปฎิบัติหน้าที่ตลอด 24 ชั่วโมง เมื่อวันที่ 4 มกราคม 2562 ณ ห้องบัญชาการชั้น 11 กรมอุตุนิยมวิทยา กรุงเทพฯ โดยนายภูเวียง ประคํามินทร์ อธิบดีกรมอุตุนิยมวิทยา ประกาศแจ้งเตือนจากกรมอุตุนิยมวิทยาว่า พายุโซนร้อนดังกล่าว ได้เคลื่อนขึ้นฝั่งบริเวณระหว่างอําเภอปากพนัง จังหวัดนครศรีธรรมราชแล้ว คาดว่าพายุนี้จะอ่อนกําลังลงเป็นพายุดีเปรสชันและจะเคลื่อนเข้าปกคลุมจังหวัดสุราษฎรธานีในระยะต่อไป ลักษณะเช่นนี้ทําให้ภาคใต้มีฝนตกเป็นบริเวณกว้าง และมีฝนตกหนักถึงหนักมากหลายพื้นที่ ขอให้ประชาชนระวังอันตรายจากฝนตกหนัก ซึ่งอาจทําให้เกิดน้ําท่วมฉับพลันและน้ําป่าไหลหลากได้ โดยมีผลกระทบในวันที่ 4 มกราคม 2562 จะมีฝนตกหนักถึงหนักมากหลายพื้นที่ กับมีลมแรงบริเวณจังหวัดประจวบคีรีขันธ์ ชุมพร สุราษฎร์ธานี นครศรีธรรมราช พัทลุง สงขลา ปัตตานี ยะลา นราธิวาส ระนอง พังงา ภูเก็ต กระบี่ ตรัง และสตูล ทั้งนี้ ประชาชนสามารถติดตามข้อมูลข่าวพยากรณ์อากาศ และประกาศเตือนภัยได้ที่เว็บไซต์กรมอุตุนิยมวิทยา https://www.tmd.go.th หรือสายด่วนพยากรณ์อากาศ 1182 ได้ตลอด 24 ชั่วโมง
*******************
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมสอบสวนคดีพิเศษ จัดเวิร์คช็อปพัฒนาความร่วมมือ ขับเคลื่อนงานด้านป้องกันและปราบปรามอาชญากรรมคดีพิเศษ
วันอังคารที่ 28 มีนาคม 2560
กระทรวงยุติธรรม โดยกรมสอบสวนคดีพิเศษ จัดเวิร์คช็อปพัฒนาความร่วมมือ ขับเคลื่อนงานด้านป้องกันและปราบปรามอาชญากรรมคดีพิเศษ
นายชาญเชาวน์ ไชยานุกิจ ปลัดกระทรวงยุติธรรม เป็นประธานในพิธีเปิดการสัมมนาเชิงปฏิบัติการเพื่อบูรณาการและพัฒนาบันทึกข้อตกลงความร่วมมือระหว่างกรมสอบสวนคดีพิเศษและหน่วยงานอื่น “มิติความเป็นมืออาชีพของกรมสอบสวนคดีพิเศษ”
เมื่อวันอังคารที่ ๒๘ มีนาคม ๒๕๖๐ เวลา ๐๙.๓๐ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานในพิธีเปิดการสัมมนาเชิงปฏิบัติการเพื่อบูรณาการ
และพัฒนาบันทึกข้อตกลงความร่วมมือระหว่างกรมสอบสวนคดีพิเศษและหน่วยงานอื่น
“มิติความเป็นมืออาชีพของกรมสอบสวนคดีพิเศษ”
เพื่อขับเคลื่อนงานด้านการป้องกันและปราบปรามอาชญากรรมคดีพิเศษ
ให้สอดคล้องกับความร่วมมือในด้านต่างๆ อาทิ
ความร่วมมือสนับสนุนทางด้านการสืบสวนสอบสวน
ด้านวิชาการและการสนับสนุนการวิจัยและพัฒนาเทคโนโลยี และด้านการมีส่วนร่วม
ตลอดจนเปิดเวทีรับฟังและแลกเปลี่ยนความคิดเห็นจากทุกภาคส่วน
อันจะนําไปสู่ความร่วมมือในการพัฒนาการปฏิบัติงานร่วมกันได้อย่างมีประสิทธิภาพมากยิ่งขึ้น
โดยมีพันตํารวจเอก ไพสิฐ วงศ์เมือง อธิบดีกรมสอบสวนคดีพิเศษ
พร้อมด้วยผู้เกี่ยวข้องจากหน่วยงานภาคีเครือข่ายทั้งภาครัฐ ภาคเอกชน
และองค์กรผู้ไม่แสวงหาผลกําไร สถาบันการศึกษา เข้าร่วมฯ
ณ ห้องออดิทอเรียม โรงแรมเซ็นทรา บายเซ็นทาราศูนย์ราชการและคอนเวนชันเซ็นเตอร์
แจ้งวัฒนะศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-อนุทิน เยี่ยม State Quarantine โรงเรียนการบินกำแพงแสน รับคนไทยจากอินโดนีเซีย [กระทรวงสาธารณสุข]
วันอาทิตย์ที่ 5 เมษายน 2563
อนุทิน เยี่ยม State Quarantine โรงเรียนการบินกําแพงแสน รับคนไทยจากอินโดนีเซีย [กระทรวงสาธารณสุข]
รองนายกรัฐมนตรีและรัฐมนตรีว่าการกระทรวงสาธารณสุข เยี่ยม State Quarantine โรงเรียนการบินกําแพงแสน กองทัพอากาศ รองรับคนไทยกลับจากอินโดนีเซีย 75 คน ตรวจพบมีผู้มีไข้ 4 คน และมีผู้สัมผัสใกล้ชิด 4 คน  ส่งรักษาและตรวจเพิ่ม
รองนายกรัฐมนตรีและรัฐมนตรีว่าการกระทรวงสาธารณสุข เยี่ยม State Quarantine โรงเรียนการบินกําแพงแสน กองทัพอากาศ รองรับคนไทยกลับจากอินโดนีเซีย 75 คน ตรวจพบมีผู้มีไข้ 4 คน และมีผู้สัมผัสใกล้ชิด 4 คน ส่งรักษาและตรวจเพิ่ม ที่โรงพยาบาลจันทรุเบกษา และโรงพยาบาลกําแพงแสน
วันนี้(5 เมษายน 2563) ที่ จ.นครปฐม นายอุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมคณะ เยี่ยมศูนย์เฝ้าระวังกักกันรัฐบาล( state Quarantine )โรงเรียนการบินกําแพงแสน ซึ่งสํานักงานสาธารณสุขจังหวัดนครปฐม ร่วมกับกองทัพอากาศจัดตั้งขึ้น เพื่อรองรับคนไทยกลับจากประเทศเสี่ยงที่มีการระบาดของโรคโควิด-19 พร้อมมอบหน้ากากอนามัยทางการแพทย์ 6,000 ชิ้น ไว้ใช้ในการดูแลผู้เข้ารับการกักกันโรค
นายอนุทิน กล่าวว่า รัฐบาลได้จัดเตรียมศูนย์เฝ้าระวังกักกันรองรับคนไทยที่เดินทางกลับมาจากต่างประเทศ เพื่อป้องกันการแพร่เชื้อเป็นเวลา 14 วัน โดยในระหว่าง วันที่ 2-3 เมษายน 2563 ได้ส่งคนไทยที่เดินทางกลับจากประเทศอินโดนีเซีย ไปยังศูนย์เฝ้าระวังกักกัน โรงเรียนการบินกําแพงแสน จํานวน 75 คน เป็นชาย 33 คน หญิง 42 คน ทุกคนได้รับการตรวจสุขภาพ ในเช้าวันนี้ (5 เมษายน2563) เวลา 09.00 น. ตรวจพบมีผู้มีไข้ 4 คน และมีผู้สัมผัสใกล้ชิด 4 คน ได้ส่งทั้ง 8 คนไปดูแลรักษาตรวจเพิ่มเติมและเก็บตัวอย่างส่งตรวจทางห้องปฏิบัติการ ที่โรงพยาบาลจันทรุเบกษา 6 คนและโรงพยาบาลกําแพงแสน 2 คน ขณะนี้อยู่ระหว่างรอผล ทั้งนี้ ในการดูแลจะมีบุคลากรด้านสาธารณสุขรวมทั้งทหาร หมุนเวียนปฏิบัติการดูแลตลอด 24 ชั่วโมง วันละ 14 คน
“ต้องขอบคุณและชื่นชมในศักยภาพของกองทัพที่ทุ่มเท จัดเตรียมห้องพัก สิ่งอํานวยความสะดวก ที่สะอาด ปลอดภัย ช่วยให้ผู้เข้าพักไม่เครียด ไม่รู้สึกว่าถูกบังคับให้สูญเสียอิสรภาพ ขอให้ผู้เดินทางกลับมาจากประเทศที่มีการระบาดของโรคทุกคนเข้ารับการกักกันโรค อย่าหลีกเลี่ยงเพราะ อาจจะเป็นคนที่แพร่เชื้อสู่ผู้อื่น และยังผิด พ.ร.บ.โรคติดต่อ และผิดกฎหมาย ที่สําคัญเป็นการช่วยเหลือคนไทยไม่เสี่ยงติดโรคด้วย หากอยู่ครบ 14 วัน ไม่มีไข้ ไม่มีอาการ ตรวจไม่พบการติดเชื้อ สามารถกลับไปใช้ชีวิตตามปกต
รัฐบาลไทย-ข่าวทำเนียบรัฐบาล-กระทรวงยุติธรรม พร้อมขับเคลื่อนสิทธิมนุษยชนของประเทศไทย
วันอังคารที่ 4 ธันวาคม 2561
กระทรวงยุติธรรม พร้อมขับเคลื่อนสิทธิมนุษยชนของประเทศไทย
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานการประชุมคณะกรรมการขับเคลื่อนสิทธิมนุษยชนของประเทศไทย ครั้งที่ ๑/๒๕๖๑
ในวันจันทร์ที่ ๓ ธันวาคม ๒๕๖๑ เวลา ๑๓.๓๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานการประชุมคณะกรรมการขับเคลื่อนสิทธิมนุษยชนของประเทศไทย ครั้งที่ ๑/๒๕๖๑ โดยมีผู้แทนจากหน่วยงานภาครัฐและเอกชนที่เกี่ยวข้อง เข้าร่วมฯ เพื่อพิจารณาประเด็นสิทธิมนุษยชนกับการที่ประเทศไทยเป็นประธานอาเซียนในปี พ.ศ. ๒๕๖๒ ในบทบาทของไทยกับนานาประเทศ : สิทธิมนุษยชน (เชื่อมไทยสู่โลก เชื่อมโลกสู่ไทย) และผลงานที่โดดเด่นของไทยด้านสิทธิมนุษยชน ปี พ.ศ. ๒๕๕๗ – ๒๕๖๑ ด้านนโยบาย ด้านกฎหมาย ด้านพันธกรณีระหว่างประเทศ และด้านการปฏิบัติ รวมทั้ง การแต่งตั้งคณะอนุกรรมการต่าง ๆ เพื่อขับเคลื่อนการดําเนินงานด้านสิทธิมนุษยชนของประเทศไทย
ทั้งนี้ ที่ประชุมได้รับทราบการประกาศวาระแห่งชาติสิทธิมนุษยชนร่วมขับเคลื่อน Thailand ๔.๐ เพื่อการพัฒนาที่ยั่งยืนในประเด็นการพัฒนาสิทธิมนุษยชนของไทย และการประกาศวาระแห่งชาติด้านสิทธิมนุษยชน คําสั่งนายกรัฐมนตรีที่ ๒๒๖/๒๕๖๑ ลงวันที่ ๑๓ กันยายน ๒๕๖๑ เรื่องการแต่งตั้งคณะกรรมการขับเคลื่อนงานสิทธิมนุษยชนของประเทศไทย รวมทั้ง ความคืบหน้าการดําเนินงานแผนสิทธิมนุษยชนแห่งชาติ คือ ผลการดําเนินงานตามแผนสิทธิมนุษยชนแห่งชาติฉบับที่ ๓ (พ.ศ.๒๕๕๗ - ๒๕๖๑) และการจัดทําแผนสิทธิมนุษยชนแห่งชาติฉบับที่ ๔ พ.ศ. ๒๕๖๒ – ๒๕๖๖
รัฐบาลไทย-ข่าวทำเนียบรัฐบาล-สธ. รับมอบเงินจากรัฐบาล ช่วยเหลือ จนท.ทางการแพทย์ และ สธ. ที่ได้รับผลกระทบจากสถานการณ์โควิด 19 จำนวน 88 ราย รวม 2.98 ล้านบาท [กระทรวงสาธารณสุข]
วันจันทร์ที่ 29 มิถุนายน 2563
สธ. รับมอบเงินจากรัฐบาล ช่วยเหลือ จนท.ทางการแพทย์ และ สธ. ที่ได้รับผลกระทบจากสถานการณ์โควิด 19 จํานวน 88 ราย รวม 2.98 ล้านบาท [กระทรวงสาธารณสุข]
สธ. รับมอบเงินจากรัฐบาล ช่วยเหลือ จนท.ทางการแพทย์ และ สธ. ที่ได้รับผลกระทบจากสถานการณ์โควิด 19 จํานวน 88 ราย รวม 2.98 ล้านบาท
วันนี้ (29 มิถุนายน 2563) ที่ตึกสันติไมตรี ทําเนียบรัฐบาล กทม. นายแพทย์สุขุม กาญจนพิมาย ปลัดกระทรวงสาธารณสุข พร้อมด้วยนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ รับมอบเงินช่วยเหลือเจ้าหน้าที่ทางการแพทย์และสาธารณสุข ที่ได้รับผลกระทบจากการปฏิบัติหน้าที่ในการป้องกันและแก้ไขปัญหาการแพร่ระบาดของโรคติดเชื้อไวรัสโคโรนา 2019 จํานวน 88 ราย รวม 2.98 ล้านบาท จากเงินบริจาค บัญชี “สํานักงานปลัดสํานักนายกรัฐมนตรีเพื่อรับบริจาคสนับสนุนการแก้ไขปัญหาโรคติดเชื้อไวรัสโคโรนา 2019” โดยมีพลเอก ประยุทธ์ จันทร์โอชา นายกรัฐมนตรีเป็นประธานในพิธี พร้อมด้วยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ร่วมในพิธี
นายแพทย์สุขุมกล่าวว่า ในวันนี้ ได้เป็นตัวแทนรับมอบเงินบริจาคจากรัฐบาล เพื่อนําไปช่วยเหลือเจ้าหน้าที่ทางการแพทย์และสาธารณสุขที่เจ็บป่วย ประสบอุบัติเหตุ และเสียชีวิต ในสังกัดกระทรวงสาธารณสุข และเครือข่ายโรงพยาบาลกลุ่มสถาบันแพทยศาสตร์แห่งประเทศไทย (UHOSNET) จํานวน 16 ราย รายละ 30,000 บาท รวม 480,000 บาท สังกัดโรงพยาบาลเอกชน จํานวน 57 ราย รายละ 30,000 บาท รวม 1,710,000 บาท รวมทั้งกลุ่มอาสาสมัครสาธารณสุขประจําหมู่บ้าน (อสม.) รวม 15 ราย เป็นเงิน 790,000 บาท โดยมีผู้แทนและทายาท อสม.ผู้เสียชีวิตมารับมอบเงินช่วยเหลือจํานวน 4 ครอบครัว ได้แก่ นางวิไลวรรณ ไชยเทพ อสม.โรงพยาบาลส่งเสริมสุขภาพตําบลทุ่งบุหลัง อ.ทุ่งหว้า จ.สตูล นางน้อย ปากหวาน อสม.รพ.สต.หนองมะค่า อ.ลําปรายมาศ จ.บุรีรัมย์ นายบุญส่ง มะนาวหวาน อสม.รพ.สต.ยางนอน อ.เดิมบางนางบวช จ.สุพรรณบุรี และนางลอย เศรษฐสูงเนิน อสม.รพ.สต.หนองเตาอิฐ อ.วังทอง จ.พิษณุโลก
“ขอขอบคุณรัฐบาลที่ให้ความช่วยเหลือบุคลากรทางการแพทย์และอสม.ที่ได้รับผลกระทบจากการทุ่มเทปฏิบัติงานด้วยความเสียสละแม้จะทราบดีว่ามีความเสี่ยงสูงตลอดหลายเดือนที่ผ่านมา จนทําให้ไม่พบผู้ป่วยภายในประเทศกว่า 1 เดือน จนได้รับความชื่นชมจากนานาประเทศว่าเป็นประเทศที่มีศักยภาพด้านสาธารณสุข” นายแพทย์สุขุมกล่าว
ด้านนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า กรมสนับสนุนบริการสุขภาพ ได้จัดตั้งกองทุน ดร.นพ.อมร นนทสุต เพื่อดูแล อสม.ที่ได้รับผลกระทบจากการปฏิบัติงาน โดยขออนุญาตใช้ชื่อกองทุนจากทายาทท่าน ซึ่งเป็นผู้มีคุณูปการกับงานสาธารณสุขมูลฐานของประเทศไทย เบื้องต้นได้รับบริจาคเงินจากธนาคารเพื่อการเกษตรและสหกรณ์ ทายาทของดร.นพ.อมร นนทสุต และแหล่งอื่นๆ โดยมีคณะกรรมการบริหารจัดการกองทุน นอกจากนี้ ยังมีกองทุนช่วยเหลือเยียวยา อสม. เพิ่มเติม เช่น กองทุนช่วยเหลือเยียวยา อสม.ที่ติดเชื้อโควิด 19 จากคุณคีรี กาญจนพาสน์ , เงินช่วยเหลือเยียวยาจาก สปสช., เงินสงเคราะห์จาก ฌกส.อสม.แห่งประเทศไทย, มูลนิธิ อสม.แห่งประเทศไทย โดยให้ อสม.ที่ได้รับผลกระทบหรือทายาท แจ้งขอรับการช่วยเหลือเบื้องต้น ณ สถานบริการที่รับค่าป่วยการ ซึ่งจะแจ้งต่อมายังกรมสนับสนุนบริการสุขภาพ และหน่วยงานที่เกี่ยวข้องต่อไป
**************************** 29 มิถุนายน 2563
***************************************
รัฐบาลไทย-ข่าวทำเนียบรัฐบาล-รัฐบาลโดยกระทรวงอุตสาหกรรมจัดจุดบริการประชาชน บริเวณท้องสนามหลวง จุดบริการที่ 6 หน้าโรงละครแห่งชาติ
วันอาทิตย์ที่ 15 มกราคม 2560
รัฐบาลโดยกระทรวงอุตสาหกรรมจัดจุดบริการประชาชน บริเวณท้องสนามหลวง จุดบริการที่ 6 หน้าโรงละครแห่งชาติ
วันนี้ (15 มกราคม 2560) รัฐบาลโดยกระทรวงอุตสาหกรรมจัดจุดบริการประชาชน บริเวณท้องสนามหลวง จุดบริการที่ 6 หน้าโรงละครแห่งชาติ
วันนี้ (15 ม.ค.2560) รัฐบาลโดยกระทรวงอุตสาหกรรม นําทีมโดยนางสาวนิสากร จึงเจริญธรรม รองปลัดกระทรวงอุตสาหกรรมนายเดชา เกื้อกูล ผู้ตรวจราชการกระทรวงอุตสาหกรรม อุตสาหกรรมจังหวัดภาคกลางและภาคใต้ ผู้แทนกรมส่งเสริมอุตสาหกรรม (ผอ.แน่งน้อย เวทยพงษ์) ร่วมด้วย ชมรม Industry Bike Group โดยนายอาทิตย์ วุฒิคะโร อดีต ปลัดกระทรวงอุตสาหกรรม (ที่ปรึกษาชมรมฯ) นายปรีชา รุ่งรัตน์ อดีต ผอ.กรมโรงงานอุตสาหกรรม (ประธานชมรมฯ) บริษัท SCG และ บริษัท UHE ข้าราขการและเจ้าหน้าที่จากส่วนกลางและส่วนภูมิภาค จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ จุดแจก ช (ด้านใน) และจุดแจกโซนใต้ บริการอาหารและเครื่องดื่ม ดังนี้
- ข้าวยํา 400 ชุด
- ผัดไทย 400 ชุด
- ข้าวหมูย่าง 200 ชุด
- ข้าวเนื้อทอด 200 ชุด
- กระเพาะปลา 500 ชุด
- ข้าวผัดคะน้าฮ่องกง 500 จาน
- ข้าวเหนียวไก่ย่าง 200 ชุด
- ข้าวเหนียวหมูทอด เนื้อทอด 200 ชุด
- ข้าวหมกไก่ 200 ชุด
- ข้าวเหนียวหมูย่าง 200 ชุด
- ขนมปั้นสิบ 350 ถุง
- ข้าวเกรียบ 400 ถุง
- เต้าส้อ 500 ชิ้น
- ถั่วอบเกลือ 500 ถุง
- ขนมเค้กกล้วยหอม 500 ขิ้น
- ขนมงาพอง 500 ชิ้น
- ขนมลา 500 ชุด
- โรตีกรอบ 200 ชุด
- กล้วยกรอบแก้ว 200 ชุด
- ส้มโชกุน 500 ลูก
- น้ําผลไม้ 1,400 กล่อง
- กาแฟ โอวัลติน 1600 แก้ว
- ขนมอบกรอบต่าง ๆ และน้ําดื่ม
ให้แก่ทหาร ตํารวจ เจ้าหน้าที่ อาสาสมัคร และประชาชนที่มาร่วมถวายสักการะพระบรมศพและถวายอาลัยแด่พระบาทสมเด็จพระเจ้าอยู่หัวปรมินทรมหาภูมิพลอดุลยเดช